Ego Robertus, dominus de Trave, notum facio omnibus tam presentibus quam futuris presentes litteras inspecturis quod in mea presentia constituti Hugo et Johannes, filii Rolet, necnon et Elysabeth et Symoneta, sorores eorumdem, recognoverunt se quittasse imperpetuum pro se et heredibus suis, fratri meo Johanni, domino Caseoli et Acrimontis, necnon et abbati et conventui Morimundi, quicquid habebant seu habere poterant in molendino de Germenmeiz cum fundo situ, pertinentiis et appenditiis ejusdem molendini universis. Promittentes bona fide per fidem suam in manu mea prestitam quod nunquam decetero contra predictam quittationem sive contra predictum molendinum per se vel per alios venient, nec alicui venire volenti consentient tacite vel expresse. Renuntiantes autem in hoc facto omni expresse et ex certa scientia omni exceptioni doli, mali et infectum et omnibus aliis exceptionibus, rationibus et allegationibus facti et juris, scripti et non scripti, canonis et civilis, et omnibus quibuscumque aliis que contra hoc instrumentum possent obici sive factum et specialiter juri dicenti generalem renuntiationem non valere et omnibus que predictis domino Johanni necnon et abbati et conventum Morimundi obesse et supradictis Hugoni et Johanni, Elysabelli et Symonete, necnon et heredibus eorum prodesse. In cujus rei testimonium et muni -men scedule, ego Robertus, dominus de Trave, ad requisitionem predictorum Hugonis et Johannis, Elysabellis et Symonete, sigillum meum presenti scedule appositione feci. Auctum et datum anno Domini M° CC° septuagesimo, mense aprili.